Mandat ta' Inibizzjoni Numru 1483/2017/1LM MALTA QORTI ĊIVILI PRIM'AWLA ONOR. Illum 29 ta' Novembru, 2017 Mandat ta' Inibizzjoni Numru: 1483/2017/1LM Rat ir-Rikors li ġie ppreżentat fit-12 ta' Ottubru, 2017 mir-rikorrenti Sandra Mifsud Attard (minn issa 'l quddiem "ir-rikorrenti"), li jgħid: Paġna 1 minn 24 Qrati tal-Ġustizzja Mandat ta' Inibizzjoni Numru 1483/2017/1LM Illi l-esponenti għandha interess li jitħarsu l-jeddijiet tal-esponenti; Illi l-esponenti, sabiex tikkawtela d-drittijiet tagħha, tixtieq iżomm l-intimat milli jbiegħ, jittrasferixxi jew b'kull mod ieħor jiddisponi jew jimponi xi piż jew obbligazzjoni reali jew personali fuq, jew bi kwalunkwe mod jgħaddi t-tgawdija temporanja jew xort' oħra jinnegozja l-appartament, internament markat bin- numru 3 u li jinsab fit-third floor level, formanti parti minn blokk bini li ġie żviluppat fuq is-sit oriġinarjament okkupat mill-fond bin-numri uffiċjali 48 u 50 fi Fleet Street, Birkirkara, bħala liberu u frank u bid-drittijiet u pertinenzi kollha tiegħu u kif soġġett għal u jgawdi minn dawk is-servitujiet kollha naxxenti mill- posizzjoni tiegħu fil-blokk, inkluż ukoll parti indiviża pro rata minn dawk il- partijiet tal-blokk intenzjonati għall-użu komuni mill-proprjetajiet jew okkupanti tal-fondi formanti parti mill-istess blokk; Illi l-intimat Mckeown sive Michael Ciantar Cassar daħal f'konvenju datat 15 ta' Ottubru 2015, kif sussegwentement emendat u mġedded fil-15 ta' Diċembru, 2016, emendat ulterjorment fis-7 ta' April, 2017 u mġedded fl-20 ta' Ġunju, 2017, fejn l-istess intimat kien intrabat li jbiegħ u jittrasferixxi favur ir-rikorrenti, li da parti tagħha intrabtet li tixtri u takkwista, l-appartament aktar 'il fuq deskritt. Kopji tal-erba' skritturi appena msemmija qed jiġu hawn annessi u jinsabu immarkati bl-ittri 'A', 'B', 'C' u 'D' rispettivament1; Illi l-intimat naqas milli jidher għall-pubblikazzjoni tal-kuntratt finali relattiv għal konvenju aktar 'il fuq imsemmi u għalhekk ir-rikorrenti kellha qabel xejn tintimah permezz ta' ittra uffiċjali datata 14 ta' Settembru, 2017 (Kopja ta' liema hija hawn eżebita u immarkata bl-ittra 'E'2) sabiex jersaq għall-kuntratt finali u kontestwalment ma' dan il-mandat ipproċediet kontrih permezz ta' rikors ġuramentat (li kopja tiegħu qed tiġi hawn annessa u mmarkata bl-ittra 'F'3) sabiex tottjeni favur tagħha t-trasferiment tal-appartament; Illi għalhekk ir-rikorrenti trid taċċerta ruħha li meta hija tottjeni s-sentenza tagħha għat-trasferiment tal-appartament fuq isimha, l-intimat ma jkunx ġjà b'xi mod ittrasferixxa dan il-fond favur terzi jew għabba l-istess fond b'xi piż Paġna 2 minn 24 Qrati tal-Ġustizzja Mandat ta' Inibizzjoni Numru 1483/2017/1LM għad-dannu tar-rikorrenti, u għalhekk sabiex effettivament jiġi trasferit favur tagħha kif imwiegħed. jista' Rat id-digriet tagħha tat-12 ta' Ottubru, 2017 fejn laqgħet ir-Rikors provviżorjament u rriżervat li tipprovdi b'mod definittiv fi stadju ulterjuri u dan ai termini tal-artikolu 875(2) tal-Kapitolu 12 tal-Liġijiet ta' Malta. Rat illi l-intimat Mckeown sive Michael Ciantar Cassar ta ruħu b'notifikat bir-Rikors fit-13 ta' Novembru, 2017. Rat illi r-Rikors ġie notifikat ukoll lid-Direttur tar-Reġistru Pubbliku fit-12 ta' Rat ir-Risposta tal-intimat Mckeown sive Michael Ciantar Cassar (minn issa 'l quddiem "l-intimat"), ippreżentata fil-15 ta' Novembru 2017, fejn ġie eċċepit: L-UNIKA KAWŻALI TA' SANDRA RAINIERI IL-MANDAT INĦAREĠ GĦALIEX SKONT SANDRA RAINIERI L-ESPONENTI MA RIEDX JERSAQ GĦALL-IFFIRMAR TAL-ATT DEFINITTIV TA' BEJGĦ, ĦAĠA LI HIJA TOTALMENT INVERITJIERA 1.1. Ir-rikorrenti Sandra Mifsud Attard qiegħdha titlob lil dina l-Onorabbli Qorti sabiex tinibixxi lill-esponenti milli jittrasferixxi l-proprjetà deskritta fil- jersaq għall- mandat peress pubblikazzjoni tal-att definittiv ta' bejgħ mal-għeluq tal-konvenju ffirmat bejn il-kontendenti fil-15 ta' Ottubru, 2015, kif sussegwentement estiż. l-esponenti naqas milli Paġna 3 minn 24 Qrati tal-Ġustizzja Mandat ta' Inibizzjoni Numru 1483/2017/1LM Dina hija l-unika kawżali li a bażi tagħha Sandra Mifsud Attard qiegħdha titlob il-ħruġ tal-mandat, u hija fuq dina l-kawżali unika li dina l-Qorti trid tiddeċiedi jekk il-mandat jinżammx fis-seħħ jew tiċħadx it-talba ta' Sandra Patane’. Illi effettivament Sandra Mifsud Attard ma hijiex tgħid is-sewwa għaliex l- esponenti ried jersaq għall-iffirmar tal-att definittiv ta' bejgħ. Kienet proprju Sandra Mifsud Attard li ma resqitx għat-trasferiment finali. L-esponenti għamel ħiltu kollha sabiex jiġi ffirmat il-kuntratt, u dana 1.4. jista' jiġi konfermat min-Nutar Nicholas Sciberras Herrera (li kellu jippubblika l-att finali) u s-sensara ossija estate agents involuti f'dana n-negozju, senjatament Engel & Volkers (Sara Grech Limited). 1.4.(sic) Konferma tinsab fl-ittra uffiċjali preżentata mill-esponenti fl- 14 ta' Settembru, 2017 (Dok. MA14) li permezz tagħha interpella lil Sandra Mifsud Attard sabiex tersaq għall-pubblikazzjoni u għall-iffirmar tal-att definittiv ta' bejgħ. Għalhekk fil-fehma tal-esponenti it-talba ta' Sandra Mifsud Attard ma tistax tiġi akkolta. L-ESPONENTI JINSAB DISPOST LI JERSAQ GĦALL-IFFIRMAR TAL-ATT DEFINITTIV TA' BEJGĦ IMMEDJATAMENT, U GĦALHEKK UKOLL MA HEMM EBDA LOK SABIEX IT-TALBA GĦALL-ĦRUĠ TAL-MANDAT TINTLAQA' 2.1. Apparti minn hekk (u dana qiegħed jingħad mingħajr preġudizzju għad-dritt tal-esponenti li jinsisti – dejjem jekk Sandra Mifsud Attard tibqa' twebbes rasha u ma tixtrix - għat-telfien tal-ammont li ħallset sallum akkont tal-prezz), l-esponenti jinsab dispost li jersaq għall-iffirmar tal-att definittiv ta' bejgħ immedjatament, u għalhekk ukoll ma hemm ebda lok sabiex il-mandat jinżamm fis-seħħ. Wieħed ma jistax iżomm mandat fis- seħħ jekk dak li qiegħdha (suppost) tibża' minnu l-parti li toħroġ il-mandat ma jkunx ser jiġri. Ma ninsewx illi l-mandat jinżamm fis-seħħ biss hekk ikun 46, u notifika fil-15.09.2017, a fol. Paġna 4 minn 24 Qrati tal-Ġustizzja Mandat ta' Inibizzjoni Numru 1483/2017/1LM L-ILMENT TA' SANDRA RAINIERI LI L-APPARTAMENT MA GĦANDUX L- jeżisti l-element ta' preġudizzju irrimedjabbli, ħaġa li ma teżistix fil-każ in eżami. ELEMENTI MSEMMIJA FIR-RIKORS ĠURAMENTAT ANNESS MAL-MANDAT, LI MA JINKWADRAWX RUĦHOM TAĦT L-UNIKA KAWŻALI TAL-MANDAT. L- ESPONENTI JITRATTAHOM MINGĦAJR PREĠUDIZZJU GĦAS- SER SOTTOMISSJONIJIET PREĊEDENTI 3. GĦOLI INTERN PATWITI BEJN IL-KONTENDENTI 3.1. L-esponenti ser jittratta dana l-ilment mingħajr preġudizzju għal dak sottomess minnu fl-artikoli numerati 2 u 3 ta' dina t-tweġiba. Jiġi enfasizzat li imkien fil-konvenju jew fl-estensjonijiet tiegħu ma jissemma' jew ingħatat xi garanzija dwar l-għoli intern tal-appartament – dana jirriżulta anke minn eżami prima facie tad-dokumenti. Fil-fatt Sandra Mifsud Attard ma tiċċita ebda obbligazzjoni ossija silta mill- konvenju sabiex tissoda l-argument tagħha. L-esponenti jinsab pjenament f'qagħda li jagħti dawna l-aċċertamenti fuq l- att finali, u dana Mifsud Attard tafu ben tajjeb. Paġna 5 minn 24 Qrati tal-Ġustizzja Mandat ta' Inibizzjoni Numru 1483/2017/1LM L-għoli intern tal-appartament huwa kif tirrikjedi l-liġi u huwa totalment in linea mar-regolamenti rilevanti kollha, inkluż il-permess tal- Awtorità tal-Ippjanar li bis-saħħa tiegħu ġie mibni l-blokk. Hawn il-Qorti trid toqgħod attenta. L-allegazzjoni ta' Sandra Mifsud Attard mhijiex li l-appartament ma nbeniex skont il-liġi jew li ma jirispekkjax il- permess tal-Awtorità tal-Ippjanar, iżda li ma nbeniex fl-għoli patwit bejn il- partijiet. Anke fuq livell prima facie tali kundizzjoni ossija garanzija fil- konvenju jew l-estensjonijiet tiegħu ma tirriżultax. L-ILMENT TA' SANDRA RAINIERI LI L-FAĊĊATA TAL-APPARTAMENT MA JIRRISPEKKJAX DAK MURI FUQ IL-PJANTI ANNESSI MAL-KONVENJU U MAL-ESTENSJONIJIET TIEGĦU. Anke dina s-sottomissjoni qiegħdha tiġi magħmula mingħajr preġudizzju għal dak spjegat fl-ewwel artikolu u t-tieni artikolu ta' dina r- risposta. Illi l-faċċata tal-appartament ġiet mibnija f'mod differenti minn dak oriġinarjament patwit bl-aċċettazzjoni u l-akkwijexxenza manifesta ta' Sandra Patane’. Illi Sandra Mifsud Attard tant kienet taf li sabiex jiġu akkomodati l-ħtiġijiet tal-Awtorità tal-Ippjanar kien hemm il-possibilità li l-esponenti jbiddel il- faċċata tal-appartament tagħha, inklużi l-gallariji, fl-estensjoni tal-15 ta' Diċembru 2016 u fl-estensjonijiet sussegwenti ġiet inkluża s-segwenti klawżola: "f. The Vendor further undertakes in favour of the Purchaser that the front balconies of the apartment shall once built have a depth of not less than one meter (1m) as long as permitted by the Planning Authorities". Jiġi rilevat illi l-appartament ta' Sandra Mifsud Attard kien ilu lest fi stat ta' ġebel u saqaf sa minn Marzu 2017. Sandra Mifsud Attard marret fuq il-post u rat l-appartament diversi drabi, u saħanstria ffirmat żewġ estensjonijiet tal- Paġna 6 minn 24 Qrati tal-Ġustizzja Mandat ta' Inibizzjoni Numru 1483/2017/1LM jagħmilx sens konvenju wara li dana kien kompletat fi stat ta' ġebel u saqaf. Li kieku ma kienx a sodisfazzjon tagħha ma kenitx tiffirma l-estensjonijiet jew kienet tilmenta dak iż-żmien. Fil-fatt wara li nbena fi stat shell hija involviet ruħha sewwa dwar il-finishes. Hekk, per eżempju, hija fthiemet mal-electrician dwar l-electrical layout tal-appartament u marret miegħu on site, u għalhekk ma llum toġġezzjona għall-layout tal- appartament. Il-partijiet saħansitra fhiemu fuq l-estensjonijiet dwar bdil fil- pożizzjonament ta' ċerti bibien u twieqi, u anke dana jirriżulta minn sempliċi eżami prima facie tad-dokumenti eżebiti. Il-Qorti żgur li ser tapprezza wkoll illi kif jirriżulta mill-estensjoni ffirmata bejn il-partijiet fis-7 ta' April, 2017 l-appartament kien diġa' mibni tant li ġie sostitwit in-numru intern tiegħu. Għalhekk f'daka l-mument hija kienet diġa taf eżatt x'kienet ser tixtri u l-għamla preċiża tiegħu. KUNTRATT TA' APPALT DWAR IL-FINISHING WORKS - L-ILMENT TA' 5. SANDRA RAINIERI LI L-FOND MHUWIEX KOMPLETAT SKONT KIF TIXTIEQ HI U MHUX SKONT IS-SENGĦA U L-ARTI 5.1. Anke dina s-sottomissjoni qiegħdha tiġi magħmula mingħajr preġudizzju għal dak spjegat fl-ewwel artikolu u t-tieni artikolu ta' dina r- risposta. Sandra Mifsud Attard qiegħdha tilmenta dwar il-kwalità tal-finishing works u li dawna ma sarux skont ix-xewqat tagħha. Jidher li Sandra Mifsud Attard ma tatx każ tal-fatt li l-finishing works ma jifformawx parti mill-konvenju iżda huma kuntratt ta' appalt separat. Fil- fatt il-prezz tal-appartament huwa dak ta' €128,000 filwaqt li dak tal- finishing works (artikolu 4 tal-konvenju) huwa dak ta' €29,000 (li magħhom irid jiġi miżjud il-VAT). Dana jsib konferma ulterjuri fil-fatt li Sandra Mifsud Attard ħallset is- somma ta' €1,280 bħala ħlas ta' Taxxa Fuq id-Dokumenti proviżorju meta l- konvenju ġie reġistrat mal-Kummissarju tat-Taxxi Interrni (ara Dok. Paġna 7 minn 24 Qrati tal-Ġustizzja Mandat ta' Inibizzjoni Numru 1483/2017/1LM hawn anness5), li jekwivali għal 1% tal-prezz ta'€128,000. Ma tħallset ebda taxxa proviżorja fuq il-prezz tal-appalt. Illi għalhekk ix-xogħol ta' appalt huwa totalment distint mill-bejgħ 5.5. tal-immobbli, bil-konsegwenza li ma tammontax għal raġuni valida sabiex it-talba għall-ħruġ tal-mandat tintlaqa'. Daka huwa kuntratt separat mill- konvenju. Mingħajr preġudizzju għas-suepost, jiġi enfasizzat illi l-appartment u l-partijiet komuni tal-blokk jinsabu kollha kompletati u x-xogħlijiet ġew eżegwiti skont kif tirrikjedi s-sengħa u l-arti. 5.7. kollha lesti. Illi meta ġiet iffirmata l-aħħar estensjoni ix-xogħlijiet kienu diġà kważi Rat id-dokumenti esebiti in atti u l-atti kollha tal-mandat. Semgħet lix-xhud in-nutar Nicholas Sciberras Herrera. Rat il-verbal tal-udjenza tat-15 ta' Novembru, 2017 fejn ir-Rikors tħalla għal provvediment kamerali, li qed jingħata llum. Rat l-artikoli rilevanti tal-Kap. 12 tal-Liġijiet ta' Malta relattivi għal mandati ta' inibizzjoni, u partikolarment l-artikoli 831, 873, 875 u 876A. L-intimat kien daħal f'konvenju mar-rikorrenti biex ibigħilha l-appartament numru 3, 48/50 Fleet Street, Il-Qala. Ir-rikorrenti tgħid li l-intimat ma resaqx 5 A fol. Paġna 8 minn 24 Qrati tal-Ġustizzja Mandat ta' Inibizzjoni Numru 1483/2017/1LM għall-att finali minkejja li kienet intimatu biex jaddivjeni għall-kuntratt finali b'ittra uffiċjali. Ir-rikorrenti tixtieq tissalvagwardja d-drittijiet tagħha bil- ħruġ tal-Mandat sabiex f'każ ta' eżitu pożittiv fil-kawża dwar il-mertu li ppreżentat kontra l-intimat odjern, hija tkun f'pożizzjoni li teżegwixxi s- sentenza kontrih sabiex dan jaddivjeni għall-kuntratt finali. Il-konvenut jilqa' għal din it-talba billi jgħid li hu dejjem kien dispost li jersaq għall-kuntratt finali tant li interpella wkoll lir-rikorrenti b'ittra uffiċjali sabiex din taddivjeni għall-kuntratt finali u fil-fatt għadu dispost immedjatament għall-kuntratt finali. Sussidjarament fir-risposta tiegħu l- intimat jidħol fil-kwistjonijiet li daħlet fihom ir-rikorrenti fir-Rikors Maħluf ppreżentat kontestwalment mar-rikors għall-ħruġ tal-mandat u ċjoè biex l- intimat jeżegwixxi x-xogħlijiet fl-appartament li kienu ġew miftiehma mill- partijiet u li ma sarux skont il-ftehim tal-appalt u skont il-permessi tal- Awtorità tal-Ippjannar. Min-naħa tiegħu l-intimat jikkontendi li l-għoli intern tal-appartment huwa skont dak li jirrikjedu l-liġijiet sanitarji, illi l-faċċata tal-appartament inbniet b'mod differenti minn kif miftiehem oriġinarjament imma bl-akkwijixxenza tar-rikorrrenti u sabiex jiġu rispettati l-kundizzjonijiet imposti mill-Awtorità tal-Ippjannar u li mhux minnu li l-appartament ma ġiex komplut bħala finishing works skont l-kuntratt tal-appalt bejn il-partijiet. Paġna 9 minn 24 Qrati tal-Ġustizzja Mandat ta' Inibizzjoni Numru 1483/2017/1LM Provi u riżultanzi Ir-rikorrenti Sandra Mifsud Attard mar-Rikors promotur ippreżentat kopji tal- konvenju u t-tliet estensjonijiet tiegħu, tal-ittra uffiċjali li biha interpellat lill- intimat sabiex jaddivjeni għall-kuntratt finali u tar-Rikors Baldacchino Schembri (il-kawża fil-mertu) ippreżentat kontestwalment mar-Rikors promotur, fejn qed titlob fost l-oħrajn, li l-intimat jaddivjeni għall-kuntratt finali u li jagħmel ix- xogħlijiet fl-appartament kif miftiehma fil-kuntratt tal-appalt. ppreżantat ukoll permezz ta' nota kopja tal-pjanti tal-appartament, tal- permess kif approvat6 u estratt mill-website tal-Awtorità tal-Ippjanar dwar il-permess inkwistjoni numru PA1361/17.7 L-intimat Mckeown sive Michael Ciantar Cassar mar-Risposta tiegħu annetta kopja tal-ittra uffiċjali li huwa bagħat lir-rikorrenti fejn interpellaha sabiex taddivjeni għall-kuntratt finali abbażi tal-konvenju kif estiż it-tielet darba,8 kif ukoll kopja tal-ittra mill-Inland Revenue Department, Capital Trasfer Duty Division, fejn jikkonfermaw li ġew notifikati bl-aħħar estensjoni tal- konvenju, indirizzata lin-nutar Nicholas Sciberras Herrera. Paġna 10 minn 24 Qrati tal-Ġustizzja Mandat ta' Inibizzjoni Numru 1483/2017/1LM Xehed ukoll in-nutar Nicholas Sobh li spjega li kien involut fil-konvenju inkwistjoni mill-bidu nett. L-aħħar estensjoni tal-konvenju kienet saret għax l-appartament ma kienx għadu lest mill-finishings. Kienet ċemplitlu r- rikorrenti xi tlett ijiem qabel ma kienet ser tiskadi l-aħħar estensjoni tal- konvenju u kienet qaltlu li l-perit tagħha kien sab li kien hemm problema bl- għoli tal-appartament għax ma kienx mibni skont il-permess. ċempel lill-intimat biex jgħidlu dwar dan. In-nutar Vella jgħid li l-intimat xtaq li jsir il-kuntratt finali, però kien hemm dan l-intopp. In kontroeżami, in-nutar Vella kkonferma li kien hemm problemi dwar l- għoli tal-appartament, dwar il-faċċata li ma taqbilx mal-pjanti u dwar finishings li ma tlestewx fil-ħin. Ix-xhud jgħid li r-relazzjoni bejn il-partijiet spiċċat iddeterjorat u biex ir-rikorrenti setgħet tikkomunika mal-intimat, kellha tagħmel dan permezz tiegħu. Ix-xhud ikkonferma li r-rikorrenti kkomunikat miegħu diversi drabi meta kien ser jiskadi l-konvenju u jgħid ukoll li r-rikorrenti kienet marret il-Lombard Bank biex tikseb self għall- In-nutar Vella ma jeskludix li r-rikorrrenti baqgħet tinsisti miegħu għal data għal meta kellu jsir il-kuntratt u qal li min-naħa l-oħra l- intimat ma kien qallu xejn dwar l-iffirmar tal-kuntratt wara li n-nutar Vella kien infurmah bil-problema li qamet fl-aħħar dwar l-għoli. jgħid li filwaqt li hu veru li l-intimat kien klijent regolari tiegħu u kien ikellmu fuq diversi kuntratti oħrajn, fuq dan il-kuntratt partikolari mar-rikorrenti, l- Paġna 11 minn 24 Qrati tal-Ġustizzja Mandat ta' Inibizzjoni Numru 1483/2017/1LM intimat ma kien issemmilu xejn aktar minħabba l-aħħar intopp li kien inqala'. In rieżami n-nutar Vella qal li meta r-rikorrenti kienet infurmatu bil- kwistjoni tal-għoli u tal-faċċata tal-appartament, ir-rikorrenti sostniet miegħu li ladarba l-appartament kif mibni mill-intimat kien aktar baxx u nefaq inqas spejjeż, kellu ikun hemm riduzzjoni fil-prezz. b'dan lill-intimat li ma aċċettax. Għad illi n-nutar Vella għall-ewwel sostna li fil-konvenju ma kien jissemma xejn dwar l-għoli tal-appartament, f'kontroeżami ulterjuri li sarlu, qal illi l-appartament kellu jinbena skont l- għoli skont tal-pjanti approvati mill-Awtorità tal-Ippjanar. In-nutar Vella jgħid li meta hu u l-partijiet ltaqgħu fis-sajf fil-lukanda Preluna, il-partijiet kienu ftiehmu dwar xi tibdil li kellu jsir fil-finishings u kien ġie mġedded il-konvenju, imma il-kwistjoni tal-għoli ma kinitx issemmiet dakinhar. Kunsiderazzjonijiet legali Illi t-talba għall-ħruġ ta' mandat ta' inibizzjoni qiegħda ssir abbażi tal- artikolu 873 tal-Kap. 12 tal-Liġijiet ta' Malta. Paġna 12 minn 24 Qrati tal-Ġustizzja Mandat ta' Inibizzjoni Numru 1483/2017/1LM Illi skont l-artikolu 873(1) tal-Kap. 12 li jistabbilixxi r-rekwiżiti ġenerali għall- ħruġ ta' mandat ta' inibizzjoni, l-iskop ta' mandat ta' din ix-xorta huwa dak li jżomm persuna milli tagħmel kwalunkwe ħaġa li tista' tkun ta' preġudizzju għall-persuna li qed titlob il-ħruġ tal-mandat. Illi skont l-artikolu 873(2) tal-Kap. (2) Il-qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar- rikorrent, u li dak ir-rikorrent prima facie jidher li għandu dawk il- jeddijiet." Illi jirriżultaw minn dan l-artikolu tliet presupposti għall-ħruġ ta' mandat ta' inibizzjoni: (1) Ikun jidher prima facie li r-rikorrent għandu dak il-jedd. Il-liġi tħares il- jedd prima facie bħala rekwiżit meħtieġ għall-ħruġ tal-mandat ta' inibizzjoni. Irid għalhekk, ikun jedd, anke jekk prima facie, biex jimmerita ħarsien. Mhux biżżejjed li jkun sempliċi diffikultà, disaġju jew tħassib. il-prova tal-jedd prima facie, l-Qorti tal-Appell, fis-sentenza tagħha fil-kawża "… huwa rekwiżit oġġettiv u mhux soġġettiv, ma jiddependix mill- element diskrezzjonali tal-ġudikant, jew il-jeddijiet jidhru prima facie, Paġna 13 minn 24 Qrati tal-Ġustizzja Mandat ta' Inibizzjoni Numru 1483/2017/1LM mal-ewwel daqqa t'għajn, jew ma jidhru xejn, għall-finijiet tal-ħruġ tal- mandat." Illi jingħad ukoll illi l-fatt li tintlaqa' talba għall-ħruġ tal-mandat, ma jfissirx li l-jedd ikun ippruvat. Kif daqstant ieħor ma jfissirx, illi għax talba għall-ħruġ ta' mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-mandat tara jekk il-jedd pretiż hux suxxettibbli għal suċċess fl-azzjoni fil-mertu, iżda biss jekk il-jedd pretiż jikkwalifikax bħala tali għall-finijet oġġettivi tal-liġi. Illi kulma hu meħtieġ, u fl-istess ħin huwa biżżejjed, għall-ħruġ ta' mandat ta' inibizzjoni, li jkun hemm fumus boni iuris. Huwa loġiku li billi l-mandat ta' inibizzjoni huwa att kawtelatorju li jrid jinħareġ qabel ma jiġi aċċertat min għandu raġun, il-mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun b'mod verosimili jew plawsibbli, fi kliem ieħor b'mod li jitwemmen jew ikun kredibbli. Dan min-naħa l-waħda jeskludi pretensjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra jeskludi l-ħtieġa li l-pretensjoni jkollha probbabilità kbira li tintlaqa'. Dan hu konformi maċ-ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il-Qorti fi stadju bħal dan, kulma jmissu jitressaq quddiemha waqt is-smigħ tal-kawża dwar il-jedd. Dan billi fil-proċess dwar il-mertu, l-iskop hu li jiġi aċċertat x'inhu d-dritt fil-każ konkret, filwaqt li l- iskop tal-proċedura għall-ħruġ ta' mandat ta' inibizzjoni għandu biss il- Paġna 14 minn 24 Qrati tal-Ġustizzja Mandat ta' Inibizzjoni Numru 1483/2017/1LM funzjoni strumentali li jikkawtela pretensjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hiex tabilħaqq fondata fid-dritt jew le; (2) Ikun sejjer isir xi att li jista' jkun ta' preġudizzju ta' dan il-jedd tar- il-periklu jkun għad-dritt fiż-żmien meħtieġ biex pronunzjament fil-mertu, 'l hekk imsejjaħ periculum in mora11; (3) Iż-żamma tal-imsemmi att tkun meħtieġa biex jiġi mħares dan il-jedd: tenut kont tal-fatt illi s-subinċiż (2) huwa marbut mas-subinċiż (1) tal- artikolu 873, il-Qorti trid tqis ukoll l-element tal-grad ta' preġudizzju. Rikonoxxut il-jedd prima facie tar-rikorrenti, l-grad ta' preġudizzju rikjest bħala bażi ta' akkordar ta' ħruġ ta' mandat, hu preġudizzju "li ma jkun jista' jiġi rrimedjat". Irid jingħad ukoll jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ fil-mertu, jiġi nieqes dan l-element meħtieġ għall-ħruġ tal-Mandat. Illi apparti dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qligħ jew flus. Di fatti, skont l- insenjament mogħti fid-digriet finali fl-ismijiet Francis Barbara et vs. LXXII.ii.290 u 40, Main Street Catering Establishment Limited vs. L-Awtorità tal-Ippjanar, P.A., 02.11.2010. Paġna 15 minn 24 Qrati tal-Ġustizzja Mandat ta' Inibizzjoni Numru 1483/2017/1LM "Tqis illi huwa wkoll miżmum li l-ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi."; Il-Qorti m'għandhiex toħroġ mandat ta' din ix-xorta jekk ma tkunx soddisfatta li l-imsemmi mandat huwa neċessarju sabiex jitħarsu l-jeddijiet tar-rikorrent u ċjoè ikun hemm dannu irrimedjabbli li jinneċessita rimedju F'sentenzi oħrajn il-Qrati tagħna jkomplu jelaboraw fuq dak li jfisser dannu irrimedjabbli u l-Prim'Awla tal-Qorti Ċivili fil-proċeduri fl- "… il-frażi 'tkun ta' ħsara' (fl-Art. 873(1) tal-Kap. 12) għandha tingħata interpretazzjoni li dak li qed jipprova jiġi inibit, jekk ma jiġix inibit, jista' jkun ta' preġudizzju fis-sens li mhux biss jikkawza ħsara però li jikkawza ħsara li m'hemmx alternattiva għalih almenu fil-mori tal-kawża jew li l- alternattiva hija sproporzjonata ...". Dan l-insenjament jirrifletti duttrina illi kienet diġà ġiet stabbilita u enunċjata preċedentement mill-Qrati nostrani fosthom, 'inter alia', fil- proċeduri fl-ismijiet Avukat Dottor Victor Fiorini Lester vs. Joseph Van Zyl et (Rikors Nru 3984/92) u Victor Megally vs. Joseph Van Zyl et (Rikors Nru 4216/92) u fid-digriet fl-ismijiet Pisani Brincat John Cassar Ruggier vs. Fithome Limited.13 Paġna 16 minn 24 Qrati tal-Ġustizzja Mandat ta' Inibizzjoni Numru 1483/2017/1LM Isir riferiment ukoll għad-digriet tal-25 ta' Jannar, 2005 fl-ismijiet Charles Burke vs. Saviour Bouvett, fejn ġie enunċjat kif ġej: "Illi … l-Mandat ta' Inibizzjoni huwa mezz proċedurali eċċezzjonali u mhux normali ta' provvediment legali. Il-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħrug tal-Mandat, il- jedd li jista' jkollu jitneħħa darba ghal dejjem u b'mod irrimedjabbli". Mal-imsemmija tliet elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza tal-Qrati tagħna: (4) Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Illi kif intqal fis-sentenza fl-ismijiet Charles Flinn vs. "il-ħarsien li l-liġi qegħda timmira għalih bi proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma ntlaqax ikun ifsser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għemil li minnu qiegħed jibża' r- rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal-Mandat.15". Paġna 17 minn 24 Qrati tal-Ġustizzja Mandat ta' Inibizzjoni Numru 1483/2017/1LM (5) "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-mandat ma jibqax għodda li tħares il-jedd prima facie tal-parti rikorrenti, imma ssir sarima li żżomm lil parti intimata milli tgawdi l-jeddijiet tagħha. Il-Qorti hi tal-fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal din."16 (6) Ir-rekwiżiti għall-ħruġ tal-mandat huma kumulattivi mhux alternattivi: Għalhekk jekk xi wieħed minnhom ma jirriżultax, il-Qorti għandha tiċħad it- talba għall-ħruġ tal-Mandat. Ikkunsidrat: Illi l-Qorti sejra issa tqis kif dawn il-prinċipji legali elaborati mill- ġurisprudenza tal-Qrati tagħna, għandhom jiġu applikati għall-fattispeċi odjerni kif jirriżultaw mad-daqqa t'għajn. Illi kif fuq ingħad, ir-rekwiżiti għall-ħruġ tal-mandat huma kumulattivi u jekk xi wieħed minnhom ma jirriżultax, il-Qorti għandha tiċħad it-talba għall- ħruġ tal-mandat. 16 Avukat Dr John Mc Intyre vs. Direttur tal-Kuntratti, P.A., 18.07.2008. Paġna 18 minn 24 Qrati tal-Ġustizzja Mandat ta' Inibizzjoni Numru 1483/2017/1LM Tqis li huwa loġiku li billi l-mandat ta' inibizzjoni huwa att kawtelatorju li jrid jinħareġ qabel ma jiġi aċċertat min għandu raġun fil-mertu, il-mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun b'mod verosimili jew plawsibbli. Fi kliem ieħor b'mod li jitwemmen jew ikun kredibbli li r-rikorrenti għandha pretensjoni x'tiġi kkawtelata bil-mandat. Ladarba ġie stabbilit li hemm konvenju validu bejn il-partijiet, ċertament prima facie jidher li l-jedd tar-rikorrenti li takkwista l- appartament inkwistjoni, jeżisti. L-artikolu 1357 tal-Kap. 12 tal-Liġijiet ta' Malta jgħid dan li ġej dwar il- (1) Il-wegħda ta' bejgħ ta' ħaġa bi prezz determinat, jew bi prezz li għandu jiġi stabbilit minn persuna waħda jew iżjed bħalma jingħad fl- artikoli ta' qabel dan, ma titqiesx bejgħ; iżda, jekk tiġi aċċettata, iġġib, f'dak li wiegħed, l-obbligu li jagħmel il-bejgħ, jew, jekk il-bejgħ ma jkunx jista' iżjed isir, l-obbligu li jħallas id-danni lill-accettant. (2) L-effett ta' din il-wegħda jispiċċa meta jagħlaq iż-żmien miftiehem bejn il-partijiet għal hekk jew, jekk ma jkun hemm ebda ftehim bħal dak, meta jgħaddu tliet xhur minn dak inhar li l-bejgħ ikun jista' jsir, kemm-il darba l-aċċettant ma jsejjaħx lil dak li wiegħed, b'att ġudizzjarju ppreżentat qabel ma jgħaddi ż-żmien applikabbli kif intqal qabel, sabiex jagħmel il-bejgħ, u kemm-il darba, fil-każ li dak li wiegħed jonqos li jagħmel hekk, it-talba b 'rikors ġuramentat sabiex titwettaq il-wegħda ma tiġix ippreżentata fi żmien tletin jum minn meta jagħlaq l-imsemmi żmien." Paġna 19 minn 24 Qrati tal-Ġustizzja Mandat ta' Inibizzjoni Numru 1483/2017/1LM Ir-rikorrenti esebiet kopja tal-ittra uffiċjali li hija kienet ippreżentata qabel ma kien skada t-terminu tal-aħħar estensjoni tal-konvenju u esebita wkoll kopja tar-Rikors Maħluf li ġie ppreżentat kontestwalment mar-rikors odjern. Mill-atti u mis-sottomissjonijiet tal-partijiet jirriżulta li nqalgħu diversi kwistjonijiet bejn il-partijiet li wasslu biex il-kuntratt finali ma jiġix iffirmat qabel l-iskadenza tal-aħħar estensjoni tal-konvenju, fosthom li jiġu mlestija il-konfigurazzjoni tal-faċċata u l-għoli tal- Ir-rikorrenti tikkontendi li l-intimat kellu jżomm ma' dak li kien ġie miftiehem mill-partijiet, filwaqt li l-intimat jisħaq illi huwa kien mexa mal-permessi tal-Awtorità tal-Ippjannar u fejn kien hemm tibdil minn dak li kien ġie miftiehem mill-partijiet oriġinarjament, dan kien sar bl- akkwijixxenxa tar-rikorrenti. Fi proċeduri sommarji bħal dawn il-Qorti mhijiex ser tidħol fil-mertu ta' kwistjonijiet bħal dawn, stante li dawn iridu jiġu deċiżi mill-Qorti li ser tkun qed tisma' l-kawża fil-mertu. Il-konvenju inkwistjoni huwa validu irrispettivament minn jekk eventwalment ir- rikorrenti titlifx jew tirbaħx il-kawża fil-mertu. għandha l-jedd li ġġiegħel lill-intimat jersaq għall-kuntratt finali biex hi eventwalment issir is-sid tal-appartament inkwistjoni. Jekk għandhiex dritt li tiġi kkumpensata minħabba l-kwalità tal-finishings, it-tibdil fil-faċċata u l- għoli tal-bini, huma kollha kwistjonijiet li jmorru lil hinn mill-ewwel daqqa t'għajn li din il-Qorti hi limitata li tagħti fi proċeduri ta' din ix-xorta. għaldaqstant illi dan l-ewwel element neċessarju għall-ħruġ tal-mandat f'dan il-każ jissussisti. Paġna 20 minn 24 Qrati tal-Ġustizzja Mandat ta' Inibizzjoni Numru 1483/2017/1LM Dwar it-tieni rekwiżit, li jkun sejjer isir xi att li jista' jkun ta' preġudizzju ta' xi jedd tar-rikorrenti, il-Qorti tqis li anke dan l-element prima facie ġie ppruvat Minkejja li fir-Risposta tal-intimat, jingħad li hu dispost jersaq għall- kuntratt finali u anki fit-trattazzjoni finali tal-abbli avukat tal-intimat ingħad li l-intimat dispost jersaq għall-kuntratt finali b'mod immedjat, kollox jindika li ma kienx hemm qbil dwar l-kundizzjonijiet u r-riżervi li kellhom jiġu stipulati fil-kuntratt finali, kwistjonijiet li eventwalment għandhom jiġu deċiżi fil-kawża dwar il-mertu. Illi dwar l-element tal-periculum in mora, ċjoè probbabilità kbira li bejn l- istituzzjoni tal-kawża fil-mertu u d-deċiżjoni tagħha, jista' jiġri xi ħaġa li ser tipperikola d-drittijiet tar-rikorrent ingħad li din ma tridx tkun mera possibilità jew possibilitajiet: Paġna 21 minn 24 Qrati tal-Ġustizzja Mandat ta' Inibizzjoni Numru 1483/2017/1LM Tqis illi l-mod kif l-intimat qiegħed jikkontesta t-talba tar-rikorrenti meta fir- Risposta tiegħu daħal ukoll fil-mertu tal-vertenza, il-probabbilità li l-intimat ibigħ l-istess appartament inkwistjoni lill-terzi hija waħda kbira. nutar Nicholas Sciberras Herrera sostna li filwaqt l-intimat ried jidħol għall-kuntratt finali, kien reżolut li ma jaċċetta ebda tibdil fil-kuntratt minħabba xi nuqqasijiet tiegħu stess. L-intimat lanqas talab appuntament lin-nutar Nicholas Sciberras Herrera għal meta seta' jiġi ffirmat il-kuntratt finali. Tabilħaqq anki l- intimat interpella lir-rikorrenti b'ittra uffiċjali sabiex hi taddivjeni għall- kuntratt finali, però din il-Qorti tinsab konvinta li dan sar prinċipalment biex l-istess ma jinkorrix danni. Wara kollox in-notifika tal-ittra uffiċjali hija intiża biex wieħed jaddivjeni għall-kuntratt finali, iżda dejjem skont it-termini tal- il-partijiet wassal biex dan l-element tal- periculum in mora, ikun wieħed reali ħafna fil-każ odjern. Fl-aħħar mill-aħħar, ladarba l-intimat ddikjara li dispost li jidħol għall- kuntratt finali mar-rikorrenti u tenut kont li ġiet intavolata kawża mir- rikorrenti biex fost oħrajn jiġu stabbiliti t-termini u l-kundizzjonijiet preċiżi ta' kif dan il-kuntratt għandu isir, m'għandu jkun hemm ebda preġudizzju għall-intimat li jinżamm milli jittrasferixxi l-proprjetà sad-deċiżjoni finali tal- Paġna 22 minn 24 Qrati tal-Ġustizzja Mandat ta' Inibizzjoni Numru 1483/2017/1LM Qorti dwar il-mertu. Fuq kollox l-intimat stess iddikjara li huwa proprju dan li jrid huwa wkoll. Illi anki r-rekwiżit li l-ksur tad-dritt irid ikun wieħed irrimedjabli, jissusisti hawnhekk stante li din mhijiex kwistjoni ta' danni, iżda ta' jedd li wieħed jakkwista l-proprjetà partikolari li dwarha sar il-konvenju u suġġetta għall- kundizzjonijiet kollha li ġew hemmhekk stipulati. Fl-aħħar nett ma jidhirx li fil-każ odjern din il-proċedura qed tintuża bħala xi forma ta' "arm twisting", iżda dan il-mezz proċedurali qed jintuża b'mod meqjus, biex l-aspettattivi ta' dritt derivanti mill-konvenju jibqgħu fis-seħħ sakemm il-kawża fil-mertu tiġi deċiża. Il-Qorti tilqa' b'mod definittiv it-talba tar-rikorrenti Sandra Mifsud Attard għal ħruġ ta' Mandat ta' Inibizzjoni sabiex iżżomm lill-intimat Mohib sive jbigħ, jittrasferixxi ieħor jiddisponi jew jimponi xi piż jew obbligazzjoni reali jew personali fuq, jew jgħaddi t-tgawdija temporanja jew xort'oħra jinnegozja l-appartament, internament markat bin-numru 3 u li jinsab fit- third floor level, formanti parti minn blokk bini li ġie żviluppat fuq is-sit oriġinarjament okkupat mill-fond bin-numri uffiċjali 48 u 50 fi Fleet Street, Il-Munxar 23 minn 24 Qrati tal-Ġustizzja Mandat ta' Inibizzjoni Numru 1483/2017/1LM il-Gżira, bħala liberu u frank u bid-drittijiet u pertinenzi kollha tiegħu u kif soġġett għal u jgawdi minn dawk is-servitujiet kollha naxxenti mill- pożizzjoni tiegħu fil-blokk, inkluż ukoll parti indiviża pro rata minn dawk il-partijiet tal-blokk intenzjonati għall-użu komuni mill-proprjetajiet jew okkupanti tal-fondi formanti parti mill-istess blokk, u dan sabiex tkun tista' tikkawtela d-drittijiet tagħha naxxenti mill-konvenju datat 15 ta' Ottubru, 2015 kif sussegwentement emendat u mġedded fil-15 ta' Diċembru, 2016, emendat ulterjorment fis-7 ta' April, 2017 u mġedded fl- 20 ta' Ġunju, 2017. Tordna lir-Reġistratur tal-Qrati tal-Ġustizzja sabiex ai termini tal-artikolu 874(3) tal-Kap. 12 tal-Liġijiet ta' Malta, fi żmien erbgħa u għoxrin (24) siegħa, bi spejjeż tar-rikorrenti, jinnotifika dan il-provvediment lid- Direttur tar-Reġistru Pubbliku u lir-Reġistratur tal-Artijiet. L-ispejjeż ta' din il-proċedura jibqgħu riżervati għad-deċiżjoni finali dwar il-mertu. Mogħti kameralment fid-29 ta' Novembru, 2017. Paġna 24 minn 24 Qrati tal-Ġustizzja